प्रहरीले उनका २७ वर्षीय छोरा पेम्बा दोर्जे शेर्पाको कोठा खानतलासी गर्दा १४ केजी सुन भेटियो । सुन पोको पारेर दराजमा राखिएको रहेछ । सुन बरामद गरियो र उनलाई पक्राउ । अनुसन्धानका क्रममा खुल्यो, उनले रसुवाको केरुङ नाकाबाट सुन ल्याएका रहेछन् । घटनामा संलग्न अन्यको पनि खोजी भयो । कनेक्सन पहिल्याउँदै जाँदा सिन्धुपाल्चोक भोटेकोशी गाउँपालिकाका अध्यक्ष राजकुमार पौडेलसम्म पुगियो । सुन तस्करीमा उनको समेत संलग्नता भेटिएपछि प्रहरीले पक्राउ गर्‍यो ।
